open-index/open-wikipedia-markdown huggingface dataset:
Nynne (TV-serie)

***Nynne*** er en dansk komiserie som gikk på dansk TV3 i 2006. Serien var basert på boka *Nynnes Dagbok*, skrevet av Henriette Lind, Lotte Thorsen og Anette Vestergaard. Nynne dukket opprinnelig opp som en fiktiv spalte i den danske avisen *[[Politiken]]* i 1999.   

*Nynnes dagbok* ble forøvrig filmatisert  i 2005, regissert av Jonas Elmer. 

## Handling
Etter å ha blitt dumpet av mannen hun trodde hun skulle dele resten av livet med, gir Nynne seg ut i singelverden for å finne en ny mann. Når datene gang etter gang slutter i katastrofe, trøster hun seg med sine venner, shopping og cocktail drinker.

## Referanser


## Eksterne lenker
*
Melodi Grand Prix 1978

**Melodi Grand Prix 1978** var den 18.&nbsp;utgaven av Melodi Grand Prix, Norges nasjonale uttaking til Eurovision Song Contest. NRK plukket ut åtte finalister ut fra 650&nbsp;innsendte bidrag til finalen 18. mars 1978. Vinnerlåten ble «Mil etter mil» framført av Jahn Teigen og komponert av Kai Eide. Teigen representerte Norge i den internasjonale finalen i Paris, der bidraget endte sist, uten et eneste poeng. Dette var første gang et land fikk 0&nbsp;poeng med dagens poengsystem, og det var andre gang Norge ble stående uten poeng i konkurransen. Første gang var i 1963. Dette var også Norges femte sisteplass til da.  

## Sendingen
Hele 650 sanger kom inn til NRK dette året, noe som var ny rekord. En jury bestående av Svein Gundersen, Carsten Klouman og Fred Nøddelund, silte dem ned til åtte finalister til finalen 18.&nbsp;mars. Finalen ble sendt fra Studio&nbsp;2 på NRK Marienlyst, og Egil Teige debuterte som programleder i Melodi Grand Prix.   

De åtte finalistene ble akkompagnert av et 33-mannsorkester, spesielt sammensatt for anledningen, og under ledelse av Carsten Klouman.  

Forhåndsfavoritene var New Jordal Swingers og popduoen George Keller og Anita Skorgan, men begge endte langt ned på lista. I stedet ble det en tett kamp mellom Anne Lise Gjøstøl og Jahn Teigen, før sistnevnte snappet seieren etter at de ni fagdommerne hadde sagt sitt. 

For første gang viste NRK en kort reprise av finalelåtene før avstemningen.

## Resultat

## Avstemning

Juryen besto av ni fagfolk som satt i Studio&nbsp;A. Hvert jurymedlem rangerte de åtte melodiene fra 1 til 8, der 1 var best og 8 var dårligst. Vinneren ble derfor den med lavest sluttsum.

## Hendelser
Også dette året skulle Jahn Teigen sette et sterkt preg på Melodi Grand Prix. Tross splitthopp og store solbriller ble det ikke et eneste poeng i den internasjonale finalen 22.&nbsp;april. Dette var Norges femte sisteplass, og første gang et bidrag fikk 0&nbsp;poeng med dagens poengsystem, innført i&nbsp;1975. Sisteplassen skapte overraskende nok en enorm oppmerksomhet omkring «Mil etter mil», som føk rett opp på VG-lista etter finalen. Der ble sangen liggende i hele 20&nbsp;uker, hvorav fem strake uker på førsteplassen. Aldri hadde en norsk vinner blitt en så stor salgssuksess. Teigen fulgte raskt opp med albumet *This Year's Loser*, som også ble en stor suksess – hele 16&nbsp;uker på albumlista. Jahn Teigen vakte også stor oppmerksomhet i utlandet i etterkant av Eurovision Song Contest.

Det var også tilfeldigheter som gjorde at «Mil etter mil» kom med i Melodi Grand Prix i det hele tatt. Opphavsmannen Kai Eide tilbød først låten til plateselskapet CBS. Plateselskapet kjøpte låten, men foreslo samtidig å sende den til Melodi Grand Prix. «Jo, men jeg har ingen til å skrive ned notene for meg!» svarte Eide, ifølge Kristian Lindeman i CBS.

Finalen gikk av stabelen på ettermiddagen 18.&nbsp;mars og ble sendt i opptak samme kveld. Dette var vanlig på 1970-tallet, for at «artistene og melodiene ikke skal lide under eventuelle tekniske svikt».

## Referanser
Yone Minagawa

**Yone Minagawa** (født 4. januar 1893, død 13. august 2007) var en japansk kvinne som ble verdens eldste person ifølge Guinness rekordbok etter at Emma Faust Tillman døde i januar samme år. 

Hun døde 114 år og 221 dager gammel, og overlevde fire av sine fem barn. Hun hadde seks barnebarn, tolv oldebarn og to tippoldebarn. 

Da Minagawa døde, ble 114 år gamle Edna Parker fra Amerikas forente stater verdens eldste levende menneske.

## Referanser
Det andre slaget ved Kharkov

**Det andre slaget ved Kharkov** var et slag som ble utkjempet i dagene 12. til 28. mai 1942 på Østfronten under andre verdenskrig.

Etter en vellykket sovjetisk motoffensiv som slo de tyske styrkene tilbake fra Moskva, men også tappet de sovjetiske reservene, var den sovjetiske offensiven ved Kharkov et nytt forsøk på å ta initiativet i kampene på østfronten.

12. mai 1942 rykket det sovjetiske styrkene fram mot den tyske 6. armé. Etter en del innledende suksesser, ble offensiven stoppet av tyske motangrep. En rekke kritiske sovjetiske feilvurderinger av både sentrale sovjetiske offiserer og av Josef Stalin selv, ledet til vellykkede tyske knipetangsangrep rundt de fremrykkende sovjetiske styrkene og isolerte dem fra resten av fronten. Stalin undervurderte blant annet Wehrmachts styrke og muligheter og overvurderte sine egne, nyutdannede tropper.

Det blodige slaget medførte betydelige sovjetiske tap, både i personell og materiell. Det ga Friedrich Paulus en viktig seier i felt og førte Røde armé inn i en rekke nederlag og tilbaketog. Den tyske seieren ved Kharkov åpnet for de militære operasjonene som førte til Operasjon Blau og til slutt til slaget om Stalingrad.

## Se også
* Det første slaget ved Kharkov
* Det tredje slaget ved Kharkov
Trojan skinhead

**Trojan skinhead** (også kjent som tradisjonelle skinheads eller trads) er mennesker som identifiserer seg med skinheadkulturens glansalder på slutten av 1960-tallet, da skamusikk var på sitt mest populære i Storbritannia og det ble lagt stor vektl på klesstil i skinheadkulturen.
Slaget ved Kamenets-Podolsk

**Slaget ved Kamenets-Podolsk** var et slag på Østfronten under andre verdenskrig. Slaget var en sovjetisk knipetangsmanøver som hadde til hensikt å knuse de tyske styrkene.

De tyske styrkene ble tilført ni infanteridivisjoner, to panserdivisjoner, en panserbataljon og en angrepsbrigade, i alt 127&nbsp;496 soldater.

I mars 1944 innringet de sovjetiske styrkene den tyske styrken under ledelse av generaloberst Hans-Valentin Hube i nærheten av byene Kamenets-Podolsk og Ternopil i Ukraina. De tyske styrkene var på dette tidspunktet utmattede etter kampene ved Korsun-Sjevtsjenkivskyj-lommen og hadde derfor et stort behov for å hvile. Den sovjetiske styrken ble ledet av marskalk Georgij Zjukov, og de satte igang offensiven i slutten av mars 1944. Den 25. mars var den tyske styrken omringet og isolert.

Til tross for store vanskeligheter lyktes det de tyske styrkene å bryte ut av den sovjetiske innringingen og møte den tyske unnsetningsstyrken, bestående av to panser SS-divisjoner ved byen Buchach den 6. april. De fleste tyske soldatene unnslapp dermed innringingen, men de mistet en stor del av materiellet.

Fra 4. mars til 17. april 1944 ble 14 tyske divisjoner utslettet eller oppløst på grunn av store tap. Fem panserdivisjoner ble påført så store skader at de ble trukket fra fronten og til dels sendt vestover for reparasjon.

Slaget var en sovjetisk seier, samtidig som det var et eksempel på de tyske enhetenes store innsatsvilje og motivasjon.

## Referanser
Qasigiannguit kommune

**Qasigiannguit kommune** er en tidligere kommune på vestkysten av Grønland. Den er nå en del av Qaasuitsup kommune

Den ligger i Vestgrønland amt, rett sør for Diskobukten. Navnet betyr «små flekkede seler», og kummunevåpenet viser to reker; dette representerer rekefisket som var områdets viktigste inntektskilde tidligere. 

## Byer og bygder
Kommunen hadde én by og én bygd;

*Qasigiannguit (da.: Christianshåb) (1.188 innbyggere)
*Ikamiut (66 innbyggere)

Byen Qasigiannguit er ligger i den sydøstlige delen av Diskobukten. Det første huset i denne kolonien ble innviet 25. juli 1734 av Hans Egedes søn Poul Egede. Kolonien ble «døpt» *Christians Haab* etter kong Christian VI.

Qasigiannguit kalles også for «Diskobuktens Perle». Bygden Ikamiut ligger ca. 36 km sydøst for Qasigiannguit. 

Den største virksomheten i Qasigiannguit er byens hellefiskfabrikk. Det finnes to skoler i kommunen, og en tredje er under oppføring, denne vil bli Grønlands første *[[efterskole]]*;
*Juunarsip atuarfia (Juunarsip skole)
*Ivilikasiup atuarfia (Ivilikasiup skole)
*Qasigiannguani Efterskole (under oppføring)

I kommunen er det gjort arkeologiske funn fra bl.a. saqqaqkulturen, slike funn er utstilt i Qasigiannguit Lokalmuseum i Qasigiannguit.

## Eksterne lenker
* 
* Historiske bilder
Afrika-Eurasia

**Afrika-Eurasia** (også kalt **Eurafrasia**, **Eurasika** eller **Afro-Eurasia**) er en betegnelse som brukes til å beskrive Afrika og Eurasia som ett kontinent. De tilhørende landområdene omfatter nesten 85 prosent av verdens befolkning (omtrent 5,5 milliarder).

Normalt regnes Suezkanalen som skillet mellom Afrika og Eurasia. Eurasia blir igjen delt inn (vanligvis mer kulturelt enn geologisk) i Europa og Asia.

Noen geografer og historikere har brukt betegnelsene **Eurafrasia** eller **Afrasia** (utelater den europeiske halvøy fra navnet), selv om disse navnene aldri har blitt tatt i generell bruk. I geopolitikken har man kalt Afrika-Eurasias fastland (ekskluderer øyer som De britiske øyer, Japan og Madagaskar) for **World Island** («verdensøya»).

Den gamle verden inkluderer Afrika-Eurasia og dens tilknyttede øyer.
* Eurasia
** Asia
*** Nordlige Asia
*** Vestlige Asia
*** Sentral-Asia
*** Østlige Asia
*** Sørlige Asia
*** Sørøstlige Asia
** Europa
*** Nord-Europa
*** Vest-Europa
*** Sentral-Europa
*** Øst-Europa
*** Sør-Europa
* Afrika
** Nordlige Afrika
** Vestlige Afrika
** Sentral-Afrika
** Østlige Afrika
** Sørlige Afrika

Afrika er koblet til Eurasia ved en landbro. I geologisk sammenheng vil Afrika-Eurasia bli et superkontinent når Afrika støter sammen med Europa. Det er antatt at dette skal skje over  år frem i tid, når den sørlige enden av Spania når Afrika. Når dette skjer vil Middelhavet bli isolert fra Atlanterhavet. Afrika forventes å bli fullstendig slått sammen med Europa innen 50 millioner år frem i tid. Dette vil lukke Middelhavet og skape nye, fremtidige fjellkjeder (en forlengelse av Alpene).

## Referanser
Villa Caldogno Nordera

**Villa Caldogno Nordera** i Caldogno nord for Vicenza er en villa som det antas er designet av den italienske renessansearkitekten Andrea Palladio. Den er en av villaene i Veneto som UNESCO har satt på sin liste over verdensarven. 

Den vicentinske aristokraten og silkehandleren Losco Caldogno arvet et gårdsbruk i Caldogna. Han hadde familiebånd til Muziani og Godi som benyttet seg av Palladio, og det er derfor ikke urimelig å anta at Caldogno også benyttet seg av den unge arkitekten når han skulle få modernisert gården. Det er arkitektoniske likheter med Villa Saraceno og Villa Muziani som også taler for at Palladio har tegnet villaen, men det finnes ingen tegninger eller annen dokumentasjon som kan bevise dette. 

Arbeidet med villaen ble startet i 1542. Når arbeidet var ferdig er usikkert, men i 1567 var den beboelig og det er en datering på fasaden, 1570, som sannsynligvis er avslutningen av arbeidet med å dekorere den.

Giovanni Antonio Fasolo og Giovanni Battista Zelotti har dekorert villaen med fresker i et par av rommene.

## Eksterne lenker
* 
* Det internasjonale senter for studier av Andrea Palladios arkitektur  (engelsk og italiensk)
Skjærgården kulturskole

**Skjærgården kulturskole** er en interkommunal kulturskole for Færder kommune i Vestfold. Den ble oppretta i 1986. Undervisningen foregår etter normal skoletid, både i skolefritidsordning-tid og på kveldstid. Elevene betaler en semesteravgift, og kan også leie instrumenter på skolen.

Skolen har lokaler både på Nøtterøy, Tjøme og Føynland.

## Eksterne lenker
* Skolens hjemmeside
Qasigiannguit Lokalmuseum

**Qasigiannguit Lokalmuseum** er et museum i Qasigiannguit på vestkysten av Grønland.

Museet åpnet i 1984, i forbindelse med byens 250-årsjubileum. 

Museet viser bl.a. arkeologiske funn fra saqqaqkulturen som befolket Grønland ca. 2.400 år f.Kr. Særlig har man gjort godt bevarte funn på boplassen Qeqertasussuk syd for Akulliit, ved Sydøstbugten, som er utstilt her. 

Museumsområdet består av 5 bygninger, med ulike utstillinger. 

## Eksterne lenker
*
Wilhelmsenhallen

**Wilhelmsenhallen** var en idrettshall på Borgheim i Færder kommune. Hallen ble åpnet i 1967. Den lå ved siden av Nøtterøy videregående skole og Borgheim ungdomsskole, og på dagtid ble den brukt av disse skolene til kroppsøving. Om ettermiddagene og i helgene ble den brukt til konkurranser og trening av de lokale idrettslagene. Hallen ble også brukt til andre arrangementer, blant annet som valglokale.

Den gamle Wilhelmsenhallen ble stengt i januar 2025 etter en større vannlekkasje. Den skal erstattes av en flerbrukshall med samme navn. Ferdigstillelse er planlagt i oktober 2026.

## Referanser


## Eksterne lenker
* Wilhelmsenhallen Nøtterøy kommune
Nøtterøy kulturhus

**Nøtterøy Kulturhus** ble åpnet 18. november 1994, og ligger på Borgheim i Færder kommune i Vestfold.  Nøtterøy Kulturhus ønsker å tilby noe til nesten alle, med en bredde i programmet som spenner fra det folkelige til det «smale», og som dekker alle de ulike scenekunstene. På de profesjonelle forestillingene de presenterer er det et sterkt fokus på kunstnerisk kvalitet. 

Nøtterøy Kulturhus ønsker også å være et kulturhus for amatøroppsetninger med lokale aktører. Kulturhuset arrangerer over 100 forestillinger i året, og leier også ut salene til forskjellige arrangementer. Det har etablert seg som et av de fremste kulturhusene i Norge og er blitt et kulturhus for hele regionen. På de åpne forestillingene kommer det gjennomsnittlig 30 000 mennesker årlig. Halvparten av publikumet kommer fra fastlandet med Tønsberg og omegn.

Lokalene består av tre saler, hvorav ett amfi, en liten sal for møter og små forestillinger samt en foajé med en liten, intim scene. Amfiet har plass til 425 mennesker.

Riksteatret og Teater Ibsen holder til fast i Nøtterøy Kulturhus. De siste årene har man kunnet se blant annet The Boy With Tape on his Face, Anna Ternheim, Erik Bertrand Larssen, Melissa Horn, Compagnie Philippe Genty, Lars Winnerbäck, Chris Thompson, Per Fugelli, Thomas Dybdahl og Sivert Høyem. Nøtterøy Kulturhus arrangerer også på andre scener. Jubileumshøsten 2014 fylte de Støperiet i Tønsberg i tre dager med det lokale, og internasjonalt anerkjente rockebandet Seigmen.

Kulturhussjef og bookingansvarlig er Einar Schistad. Markedssjefen er Kirsti Danielsen og teknisk ansvarlig er Andreas Hesselberg-Meyer.

## Eksterne lenker
* Nøtterøy kulturhus' hjemmeside
Qasigiannguani Efterskole

**Qasigiannguani Efterskole** er en skole som er besluttet oppført i Qasigiannguit kommune på vestkysten av Grønland. Dette er Grønlands første *[[efterskole]]. Skolen* ble vedtatt i bruk fra august 2009, med plass til 80 elever.

«Efterskoler» er en dansk skoleform for 14-18-årig ungdom. De fungerer som kostskoler, det vil si at elevene både bor og får undervisning på skolen. Men det er også ofte mulig å være hjemmeboende elev.

Efterskolens tanke kan minne litt om tanken bak folkehøgskolene om å utvikle "hele eleven", og de har også til dels den samme historien. Men efterskolen har en yngre målgruppe enn folkehøgskolen (der man vanligvis må fylle 17 år innen utgangen av det året man begynner på skolen).

## Eksterne lenker
* Skolens hjemmeside
Beni Mellal

**Beni Mellal** er en by i Marokko og hovedstaden i regionen Béni Mellal-Khénifra. Byen hadde 163 286 innbyggere i 2004 og ligger omtrent 170 km sør for Rabat. Byen ligger ved fot av fjellet Moyen Atlas. Beni Mellal er den 14. største byen i Marokko. Byen er et markedssenter for jordbruksproduktene som produseres på Beni Amir-sletten. Der dyrkes det blant annet appelsiner, oliven og fiken.

## Eksterne lenker
*
Spider

***Spider*** er et norsk interaktivt TV-program om Internett som gikk på NRK2 fra 1996 til 1997. Programledere var Erik Meyn (1996), Heidi Villmones Hundåla (1997) og Lars Sigurd Eide (1997).

Premieren ble sett av .

## Om serien
Serien handlet kort og godt om Internett og hvordan bruke Internett, som i 1996 var i sin spede begynnelse for folk flest. Programstilen var like tøysete som seriøs og hadde barn og ungdom som målgruppe. Programmet var direktesendt og man kunne derfor sende inn e-post og chatte med programlederen.

## Kritikk
Programserien provoserte/irriterte en rekke seere som hadde ventet et mer «edruelig show» når Internett skulle være hovedtemaet. Samtidig ønsket NRK at såvel den nye kanalen NRK2, som programserien *Spider*, skulle være eksperimentell. 

Etter første direktesending 2. september 1996 fikk Meyn mer enn  e-postmeldinger fra folk som tydelig hatet programmet. Samtidig hadde *Spider* noen av de høyeste seertallene for den nye kanalen NRK2. Etter 16 direktesendinger der mer enn 90 prosent utelukkende var basert på bruk av (et vaklende) Internett, valgte Meyn å slutte som programleder. *Spider* fortsatte i 1997 med programlederne Heidi Villmones Hundåla og Lars Sigurd Eide, som begge forsøkte å gjøre serien mer stueren. 

## Referanser


## Eksterne lenker
* 
*  
*
Vestfold fylkesbibliotek

**Vestfold fylkesbibliotek** er et kompetanse- og utviklingssenter for bibliotekene i Vestfold. Fylkesbiblioteket arrangerer den nasjonale konferansen Ung3.0 Ungdom og medieliv i samarbeid med Buskerud fylkeskommune, lokale arrangementer og prosjekter som Litteraturuka i Vestfold. Fylkesbiblioteket er en virksomhet under kulturavdelingen i Vestfold fylkeskommune, ved siden av Kulturarv og Kultur og folkehelse, idrett og friluftsliv. Strategisk kulturplan for Vestfold er fylkesbibliotekets måldokument. 

Fra 2009 har Fylkesbiblioteket i Vestfold overtatt ansvaret for Litteraturuka med arrangementer over hele Vestfold.

Vestfold fylkesbibliotek arbeider med:
* å utvikle bibliotekenes arbeid for barn og unge, for eksempel å stimulere til leselyst
* å utvikle gode samarbeidsløsninger mellom bibliotekene
* tiltak som kan synliggjøre bibliotekene i regionen
* nettbasert kulturformidling 
* utvikling av bibliotekene i Vestfold gjennom kurs, møter og studieturer

Vestfold fylkesbibliotek hadde i 2011 seks ansatte.

## Referanser


## Eksterne lenker
* Vestfold fylkesbiblioteks nettside
Trykksak

**Trykksak** var Postverkets navn på masseproduserte (Trykk, eller stensiler) papirer som skulle sendes i egne konvolutter, eventuelt uten konvolutt, men påført mottakeridentifikasjon samt merket med «Trykksak». Disse kunne sendes for redusert porto, men uten løfte om raskeste forsendelse.

Regelverket er nå endret, slik at B-post må sendes til minst 20 mottakere for å få portoreduksjon. Til gjengjeld er der ikke lenger krav om at der ikke kan legges inn individuelle beskjeder og lignende.

Betegnelsen trykksak brukes ellers om alle former for trykte tekster og bilder som er masseprodusert, men kanskje mest om brosjyrer og reklamemateriell forøvrig.

## Se også
* Trykking
Liste over stedsnavn på Nøtterøy

Dette er en **liste over stedsnavn på Nøtterøy**. Den omfatter kun stedsnavn på øya Nøtterøy, ikke på de andre øyene i tidligere Nøtterøy kommune.

*Astoria
*Agerup
*Anildrød
*Arås
*Bergan
*Bjønnes
*Bjørndal
*Bjørnehue
*Borgheim
*Brattås
*Brevik
*Buberg
*Buer
*Buerstad
*Buerteigen
*Bugården
*Bukta
*Duken
*Ekenes
*Elgestad
*Engås
*Fjordgløtt
*Frogner
*Gipø
*Glomstein
*Grindløkka
*Grindvadet
*Grøtterød
*Gunnestad
*Gurerød
*Haukemyr
*Hella
*Hengerød
*Herstad
*Hjemseng
*Hjertnes
*Holmen
*Horperød
*Hovland
*Høgås
*Hårkollen
*Håvaldsrød
*Joserød
*Kaldnes
*Kjernås
*Kjærgrav
*Kjøle
*Kjønnerød
*Kjøpmannskjær
*Knarberg
*Kårød
*Labakken
*Lahelle
*Landsrød
*Leirfjell
*Lofterød
*Lysheim
*Meum
*Middelborg
*Movik
*Munkerekka
*Nattvall
*Nes
*Nesbryggen
*Nestevik
*Nyhus
*Oserød
*Oterbekk
*Petterød
*Possås
*Prestegården
*Ramberg
*Ramdal
*Roppestad
*Rosahaug
*Rosanes
*Rubberød
*Sande
*Sem
*Sevik
*Sjølyst
*Skallestad
*Skarphaga
*Skauen
*Skjerpe
*Skjerve
*Skjæret
*Skrafskjær
*Smidsrød
*Småvik
*Snipetorp
*Sparrønningen
*Stangeby
*Storebukt
*Stranda
*Strengsdal
*Strengsdalsvannet
*Styrsvik
*Støyten
*Svensrød
*Tanstad
*Teie
*Teiehøyden
*Teieskogen
*Tinghaug
*Tenvik
*Tokenes
*Torbjørnrød
*Torød
*Trolltorød
*Tømmereik
*Tømmerholt
*Tørkopp
*Ulvø
*Valders
*Valhalla
*Vardås
*Veibakken
*Vestskogen
*Vetan
*Vollen
*Øra
*Øhre
*Ørsnes
*Årøysund

## Eksterne lenker
* Stedsnavn på Nøtterøy
FuMo 214 «Würzburg-Riese»

**Funkmessortungsgerät 214 «Würzburg-Riese»** var en tysk luftvarslings- og ildledingsradar for luftvern, bygget like før og satt i tjeneste under andre verdenskrig. Den hadde en rekkevidde på 70 kilometer for varsling, men ved ildleding måtte man ha målet på ca. 50 kilometers avstand for å få en noenlunde nøyaktig peiling. Nøyaktigheten ved ildleding var ± 15 meter. Radaren ble produsert i rundt 1500 eksemplarer. 

En annen radar, Freya gerät, ble bygget for å opptre som varslingsradar for «Würzburg-Riese» – med andre ord fant Freya mål, og leverte dem over til en «Würzburg-Riese»-radar. 

En «Würzburg-Riese»-radar ble erobret av britiske fallskjermsoldater i operasjon Biting i 1942. Dette ga de allierte god informasjon om virkemåten til disse radarene.

## Eksterne lenker
*
Safari (TV-program, 1996)

***Safari*** er et norsk reiseprogram med Morten Harket som ble sendt på TV3 i 1996. Reisen gikk til Guatemala, Honduras, Cuba, Peru, Zambia og Zimbabwe.

Serien ble en seermessig nedtur. De tre første episodene hadde seertall som svingte mellom 26&nbsp;000 og 63&nbsp;000, mot et forventet resultat på 100&nbsp;000.

## Referanser
Jappetiden

**Jappetiden** var en periode i norsk næringsliv og samfunnsliv som varte omtrent fra 1983 til november 1987. Navnet kommer fra den engelske forkortelsen «YAP» - «Young Aspiring Professional», eller «Yuppie» - «Young Urban Professional» eller «Young Upwardly-Mobile Professional». Det var en stor fremvekst av ambisiøse, dynamiske og individualistiske mennesker, med holdninger som mer enn tidligere handlet om personlig gevinst &ndash; kjent som japper. Denne nye arbeidskulturen stammet både fra Nord-Amerika og Europa, hvor man i et historisk perspektiv har sett lignende tendenser. I Norge er jappetiden sammenlignet med jobbetiden under første verdenskrig. Store verdier ble generert på kort tid, og den samlede velstanden økte i takt med vekstutviklingen i verdipapirer.

De store oljefunnene i Nordsjøen førte til velstandsvekst for privatpersoner og den norske stat, og store mengder kapital ble omsatt i aksjemarkedet. Spesielt IT-, finans- og reklamesektorene opplevde stor interesse i denne perioden, og norske selskaper vokste ut av proporsjoner som en følge av de store kredittmengdene som ble tilgjengelige. Selv i politikken ble det mer vanlig med jappistiske holdninger, og nordmenn levde på en selvtillitsbølge man aldri hadde sett tidligere. Etterspørselen etter dyre forbruksvarer økte, slik at prisene på luksussegmentet skjøt i været. Denne høykonjunkturen varte helt frem til 1987, i det som regnes for å være slutten på jappetiden i Norge.

## Stor vekst i forbruket
Jappetiden er også lett å avlese i statistikker over forbruket, som økte voldsomt. Detaljhandelen økte fra 130 i 1981 til 189 i 1985 (1979 = 100). Salget av biler er gjerne svært konjunkturfølsomt, og bilsalget økte fra 138 086 i 1983 til 210 381 i 1985 og 221 662 i 1986. Også trafikkulykkene økte, etter en kraftig reduksjon i perioden 1970-81 – fra 338 omkomne i 1981 til 407 i 1984 og 452 i 1986

## Slutt på jappetiden
November 1987 markerte slutten på jappetiden i Norge, og dette medførte etterkrigstidens verste nedgangskonjunktur og bankkrise. Lønnsveksten hadde tatt av og børsverdiene var blitt kunstig høye. Oljeprisen hadde også falt drastisk i 1986, noe som førte til et bortfall av statlige inntekter, og dermed en resulterende devaluering av kronen. Som en følge av jappetiden opplevde man også et voldsomt boligkrakk i Norge i 1988&ndash;1989. De store verdiene i markedet var borte, og Norge opplevde deretter flere år med konkursrammede investorer og bedrifter, og behovet for gjenoppbygging var et faktum.

## Referanser


## Litteratur
*
Flume ride

**Flume ride** er en attraksjon på fornøyelsesparken Liseberg i Göteborg i Sverige. Den ble bygt av ARROW Development Company og ble innviet i 1973. 140 personer kan ferdes samtidig i 28 båter. Hver båt kan ta 4–5 personer. Pumpekapasiteten er 90&nbsp;000 liter per minutt, lengden er 610 meter og den er fylt med 1&nbsp;200&nbsp;000 liter vann. Flume ride har to større bakker med en fallhøyde på 9 og 14 meter. Flum ride er en veldig populær attraksjon blant gjestene i Liseberg.
Åshild

**Åshild** er et norsk kvinnenavn av norrøn opprinnelse. Det er dannet av de norrøne ordene *áss*, «gud», og *hildr*, «strid».

## Utbredelse
Åshild er et noe brukt navn i Norge, men er svært lite brukt i andre land. Varianten *Áshildur* er kjent på Island. I Norge var Åshild mest populært som navn på jentebarn på 1940-tallet, men selv da var det ikke blant de vanligste navnene.

Tabellen nedenfor gir en detaljert oversikt over populariteten til fornavnet Åshild og varianter av dette i noen av de landene hvor statistikk er tilgjengelig.

## Kjente personer med navnet
* Åshild Breie Nyhus, musiker/artist
* Åshild Hauan (1941–), politiker
* Åshild Lofthus, snøbrettkjører
* Åshild Kanstad Johnsen, illustratør
* Åshild Irgens, illustratør
* Åshild Ringsdatter, en av Harald Hårfagres hustruer
* Åshild Stensrud, vokalist
* Åshild Thorrud, fotballspiller
* Åshild Ulstrup, forfatter og radiojournalist

## Referanser


## Eksterne lenker
*
Åse

**Åse** kan referere til:

*Åse (navn), et kvinnenavn
*Åse (Ålesund), en skolekrets i Ålesund
*Åse (tettsted), et tettsted på den sørøstlige delen av Andøya i Nordland
Tine (TV-program)

***Tine*** er et norsk temastyrt talkshow og debattprogram med Tine Skolmen som gikk på TVNorge i 1996. I dette programmet var diskusjonen konsentrert rundt mellommenneskelig problemstillinger. Et bestemt tema dannet utgangspunktet for diskusjonen, hvor seks til åtte gjester deltok. I tillegg var det 10-15 på en tilhørertribune som kunne komme med innspill. Programmet var langt på vei en norsk utgave av amerikanske *[[Oprah Winfrey|Oprah Winfrey Show]]*.

Programmet ble ingen seersuksess. Premieren ble sett av 91 000.

## Referanser
R633

**R633** var en regelbau-bunker designet for den tyske hæren. Bunkeren huset en 5&nbsp;cm helautomatisk bombekaster, betegnet M19 Maschinengranatenwerfer. For tekniske detaljer om bombekasteren, se egen artikkel.

Bunkeren var inndelt i seks rom: Gass-sluse, oppholds-/soverom, ventilasjonsrom, ammunisjonsrom, M19 panserkuppel og skyteskår/vaktrom.

## Utbredelse
R633 er ikke en spesielt vanlig bunker, da M19 ikke var et masseprodusert våpen. I Norge finnes det sannsynligvis 12 R633. Disse bunkerne ble stort sett plassert langs kysten. Totalt i Europa regner man med at det finnes 78 stykk R633, men tallet er usikkert. En av grunnene til den forholdsvis begrensede utbredelsen av bunkeren, kan sees i dette sitatet fra daværende øverstkommanderende for de tyske styrkene i Norge:

Ressursmangel var altså en viktig grunn til at det ikke ble bygget flere R633, i tillegg til at det, i alle fall i Norge, ble forbudt å bygge bunkeren etter ordre fra høyeste hold. Man anså altså at kostnadene ved å bygge bunkeren ikke stod i forhold til dens effektivitet.

M19 ble helst benyttet langs Atlanterhavsvollen, hvor man ville hindre en invasjon for enhver pris. Antallet M19 (og dermed også R633) som ble produset er vanskelig å bestemme, da kilder spriker mellom alt fra 60 til langt over 200. R633 ble plassert på viktige kystfort, men også i nærheten av ubåtbunkere, så som i Bergen og St. Nazaire i Frankrike.

Fordi M19 var designet for å passe inn i panserkuppel 424p1, ble ikke alle nødvendigvis plassert i R633. Noen panserkupler ble støpt inn i andre bunkerdesign, så som ubåtbunkere.


Fil:Fjell festning S446 and R633.jpg|En R633 (i forgrunnen) på Fjell festning. Panserkuppelen sees til venstre i bildet.
Fil:Fjell festning R633 M-19 Maschinengranatenwerfer.jpg|En R633 på Fjell Festning. M19 lå under panserkuppelen som sees til venstre i bildet. 


## Eksterne lenker
* Fortiff.be – 3D-tegninger og skisser av R633 (fransk) 
* Axishistory.com – Factbook: M19 Maschinengranatwerfer
Reggaeton

**Reggaeton,** også stavet Reggaetón, er en musikkform som ble populær blant den latinamerikanske befolkningen tidlig på 1990-tallet. Musikkformen har senere spredd seg videre til Nord-Amerika, Europa, Asia og Australia. Musikkstilen stammer opprinnelig fra Puerto Rico og blander jamaicansk musikkinnflytelse fra reggae med dancehall og latinamerikansk musikk som for eksempel bomba, plena, merengue og bachata i tillegg til hiphop og rapping på spansk, engelsk eller «Spanglish». Reggaeton har vært en berikelse for den spanske ungdommen, særlig de fra Puerto Rico, fordi mange har funnet sin egen identitet i musikksjangeren. Innflytelsen av reggaetonsjangeren har spredd seg til større latino-miljøer i både USA og resten av det latinamerikanske publikumet.

Selv om denne sjangeren henter inspirasjonen sin fra hiphop og jamaicansk dancehall, vil det være feil å definere reggaeton som den spanske eller latinske versjonen av disse sjangrene; Reggaeton har sin egne spesielle rytme, mens latinsk hiphop er hiphop laget av artister fra latinske områder. Rytmen som kjennetegner reggaeton er “Dem Bow.” (Navnet er en referanse til tittelen på Shabba Ranks' dancehall hit som først gjorde reggaeton populær på begynnelsen av nittitallet.)

Reggaetons opprinnelse representerer en hybrid av mange forskjellige musikalske sjangere og innflytelse fra flere land i Karibia, Sør-Amerika og USA. Reggaeton assosieres imidlertid mest med Puerto Rico, siden det var her musikkstilen senere ble popularisert og mest berømt, og hvor mange av de nåværende stjernene kommer fra.

En type erotisk dans, som kalles perreo, har tilknytning til reggaeton.

## Kjente artister
*Arcangel & De La Ghetto
*J Balvin 
*Reykon
*Yelsid 
*Arcángel 
*Fito Blanko
*Calle 13
*Calle Ciega 
*Casa de Leones 
*Dj Blass y Rey Pirin 
*Don Chezina
*Daddy Yankee
*Don Omar 
*El General 
*El Roockie 
*Flex 
*Fusion Perreo 
*Hector "El Father" 
*Hector y Tito 
*Kumbia All Starz  
*La Factoría 
*Latin Fresh 
*Angel Lopez
*Los Benjamin 
*Maicol y Manuel 
*Nicky Jam 
*N.O.R.E 
*Noztra 
*Plan B 
*Baby Ranks 
*Alberto Stylee 
*Tito "El Bambino" 
*Tony Dize 
*Julio Voltio 
*Wisin & Yandel 
*Rakim y Ken Y

## Eksterne lenker
* BateriaLoca.com, Te Activa...!! PERU Reggaeton Website
* www.reggaeton.eu Europeisk reggaeton webside
Ansur

:*For barneserien som gikk i programmet *Smørøyet*, se [[Smørøyet]]*
**Ansur** er et norsk progressiv metal-band.

Ansur ble dannet som et tremanns band i 2003 av Torstein J. Nipe, Espen A.R. Aulie og Aslak A. Werme. I 2004 ble demoen *Demo 2004* innspilt, som senere fikk nytt navn til *Carved In Flesh*, og ble utgitt på det sørkoreanske plateselskapet Nerbilous Records. Bandet ble endret ved at Aslak A. Werme forlot bandet og Espen A.R. Aulie tok over bassgitaren, og Stian A. Svenne og Glenn G. Ferguson kom inn i bandet. I 2005 ble første musikkalbumet *[[Axiom]]* spilt inn i Ansur sitt eget studio, «Lyst & Glede Studios». Ansur underskrev kontrakt med Nocturnal Art Records / Candlelight Records etter innspillingen av *Axiom* i 2006. I slutten av 2007 gikk Ansur igjen i studio for å spille inn plate nummer 2, *[[Warring Factions]]*, en lyrisk etterfølger av *Axiom*. I begynnelsen av 2008 forlot Stian A. Svenne bandet, og Ansur ble igjen et tremanns band i studio, og med seg på konserter Nicolay Svennæs på keyboard / synthesizer / orgel.

I juni 2011 annonserte gruppa at de ikke lenger ville fortsette under Ansur-navnet.

## Diskografi
*2005: *Carved In Flesh*
*2006: *[[Axiom]]*
*2008: *[[Warring Factions]]*

## Medlemmer
* Torstein J. Nipe – Gitar
* Espen A.R. Aulie – Bass & Vokal

## Tidligere medlemmer
* Aslak A. Werme – Bass
* Stian A. Svenne – Rytme gitar
* Audin Førde – orgel
* Glenn Ferguson – Trommer
* Nicolay Svennæs – Keyboard/synth/orgel

## Referanser


## Eksterne lenker
*
Johan Fredrik Eckersberg

**Johan Fredrik Eckersberg** (1822–1870) var en norsk kunstmaler. Han er kjent for sine landskapsmaleri, særlig fra høyfjellet.

## Liv og virke
### Bakgrunn
Eckersberg var født i en handelsfamilie hvor faren var kjøpmann. I yngre år ble han opplært innen handel og ble i den forbindelse sendt til Nederland for utdanning. Her ble han kjent med malerkunsten.

Eckersberg ble utdannet ved Den kgl. Tegneskole, under Johannes Flintoe 1843–1846, ved Kunstakademie Düsseldorf under Johann Wilhelm Schirmer. I Düsseldorf fikk han også veiledning av Hans Gude og ble påvirket av både hans og avdøde August Cappelens malerstil.

### Maler
Fra 1848 bosatte Eckersberg seg i Christiania og levde av å male landskapsbilder og illustrere eventyr for Peter Christen Asbjørnsen. Han utførte også tegninger til plansjeverk utgitt av Christian Tønsberg som *[[Norge fremstillet i Tegninger]]*, *[[Norske Folkelivsbilleder]]* og *Christiania med Omgivelser*.

Eckersberg hadde helseproblemer og i årene 1852–1854 bodde han derfor på Madeira. Året etter at han returnerte til Norge fikk han utgitt en mappe med farvelitografier basert på oppholdet.

I 1859 opprettet han en malerskole i Grensen i Christiania. Denne skolen fikk stor innflytelse på norsk kunstliv de neste tiårene. Tross dårlig helse på grunn av tuberkulose drev han skolen frem til sin død. Skolen ble videreført av Knud Bergslien og Morten Müller.

I fremstillingen av det norske landskapet la Eckersberg vekt på den klare, skarpe streken.
Det koloristiske ble nedtonet og landskapene fremstår som mer virkelighetsnære enn tilsvarende som de andre norske Düsseldorf-malerne utførte. Slik ble han en overgangsfigur i norsk kunsthistorie mellom romantikken og realismen.

«Fra Valle i Setesdal» er hans første hovedverk, midt i 1860-årene kom «Solnedgang på fjellet» og «Fra Jotunheimen».

Eckersberg døde av tuberkulose i Sandvika hvor han hadde hatt tilhold hver sommer siden han slo seg ned i Christiania i 1848.

## Utmerkelser
Eckersberg var ridder av Vasaordenen og ble tildelt St. Olavs Orden i 1870.

## Referanser


## Litteratur
* K: «Maler Johan Fredrik Eckersberg», i *[[Norsk Folkeblad]]* No. 45. Kristiania den 5te November 1870, s. 297–298.

## Eksterne lenker
* 
* 
*  Johan Fredrik Eckersberg fra DigitaltMuseum
Celeb Poker

***Celeb Poker*** er et skandinavisk spill-program som gikk på TV3 i 2005. Her skulle 24 kjente danske, svenske og norske skuespillere, politikere, musikere, sportsfolk og andre kjente kjempe om å bli den beste i poker-spillet 'Texas Hold’em'. Førstepremien var på 300 000, som skulle doneres til et godt formål.

Fra Norge deltok Snorre Rotbæk fra «Farmen», artist Karin Park, programleder Hallvard Flatland, «Homsepatruljens» John Ødegård Jensen, fotballspiller Frode Birkeland og Chess-gründer Idar Vollvik. Rotbæk og Flatland var i tillegg kommentatorer. Fra Sverige deltok Thomas Nordahl, Peter Henriksen, Per Carlen, Christer Anderson, Frederik Birging, Paolo Roberto, Soffia Wistam og Åke Unger. Fra Danmark Malene Hasselblad, Dan Rachlin, Sascha Dupont, Rune Klan, Morten Messerschmidt, Michael Sandstød, Mayianne Dinesen, Jason Watt og Rene Dif.

Den svenske håndballspilleren Per Carlen vant.

## Referanser
Perifert venekateter

Et **perifert venekateter** (**PVK**), ofte kalt *perifer venekanyle* selv om kanylen bare er nålen man bruker under innføringen av kateteret, er en plastslange (kateter) som legges inn i en vene, eksempelvis på hånda eller underarmen. Det perifere venekateteret gir en enkel og trygg mulighet for å gi legemidler eller væsker intravenøst. I det norske helsevesenet kalles PVK ofte bare *Venflon* på grunn av et tidligere brukt handelsnavn.

Et perifert venekateter skilles fra et sentralt venekateter, som settes inn av en lege når pasienten trenger mer intensiv kardiovaskulær overvåkning, for bedre oversikt over væskestatusen, og for å kunne bedre bruke intravenøse legemidler eller væsker.

De perifere venekateterene leveres i flere dimensjoner. Hver dimensjon har sin egen farge på proppen som dekker åpningen for tilførsel av medisiner med sprøyte. Det minste kateteret kalles sommerfugl (butterfly)-nål. De store dimensjonene er velegnet til å gi væske fort inn i venen, mens de tynnere kan være lettere å sette inn i små vener.

## Bruksområder
Det perifere venekateteret er ofte brukt til parenteral væsketilførsel, det vil si at det henges opp en pose med vann tilsatt salter, natriumklorid-, Ringer-, eller glukose-oppløsning avhengig av pasientens behov. Fra posen kobles et infusjonssett med dråpeteller og en slange med tilkobling til venekateteret. På slangen er det vanligvis en enkel regulering for væskestrømmen som kan gi mer eller mindre forsnevring av hulrommet i slangen. 

Ved operasjoner er det viktig at magesekken er tom fordi det ofte utløses brekningsreflekser når pasienten er i ferd med å våkne fra narkosen. Væsketilførsel før og under operasjoner bør derfor gjøres rett i blodårene og ikke som drikke.

Det finnes flere oppløsninger med næring som kan gis med perifert venekateter når pasienten ikke kan få i seg næring på annen måte.

Ved blodtap som ved blødninger kan manglende væske i blodårene gi farlig lavt blodtrykk; hypovolemisk sjokk. Tilførsel av væske direkte i venene forebygger slik sjokkutvikling. 

Under seksdagerskrigen og Vietnamkrigen ble en soldat i hver patrulje og tropp opplært til å sette opp intravenøst drypp med perifert venekateter. Dette ga dramatisk reduserte dødstall ved skader. 

Eldre pasienter på sykehjem som har kort tid igjen å leve får enkelte ganger intravenøs væsketilførsel fordi man er redd for at pasienten tørster når det ikke er mulig å få i ham eller henne drikke. Erfaring tyder på at disse pasientene ikke opplever tørste i denne situasjonen. En vanlig bivirkning av væsketilførsel til disse pasientene er at det oppstår væske i luftrommene i lungene, lungeødem, som kan gi en raskt innsettende forverring og død.

## Se også
* Sentralt venekateter

## Referanser


## Eksterne lenker
* 
* 
* Greit å vite om Venflon hos Helse Bergen
*
Ulla Nævestad

**Ulla Margreta Nævestad** (født 12. september 1945, død 26. juli 2021) var en politiker som representerte Høyre. Hun var ordfører i Lier kommune i Buskerud fra 1995 til 2011.

Hun ble født i Stockholm, oppvokst i Vik i Sogn og var fra 1975 bosatt i Sylling, Lier. Hun ble valgt inn i kommunestyret første gang ved valget i 1983, var varaordfører 1989–1991 og ordfører i 16 år, fra 1995 til 2011. Ved valget i 2003 ble det for første gang avviklet separat ordførervalg i Lier. Nævestad vant med over 60&nbsp;% av stemmene. Hun ble i 2007 gjenvalgt ved direkte ordførervalg med 64,1&nbsp;% av stemmene.

Hun var vararepresentant til Stortinget fra 1989 til 1993 og møtte som vararepresentant for Hallgrim Berg. I perioden 1987–1990 var hun leder av Lier Høyre. Hun var også medlem av Buskerud fylkesting, fylkesutvalget, fylkesskolestyret og fylkeslandbruksstyret og var redaktør av Lier menighetsblad og formann i Lier Røde Kors.

Ulla Nævestad arbeidet tidligere som flyvertinne.

## Referanser


## Eksterne lenker
*
Zoho

**Zoho** er en nettbasert kontorpakke som inkluderer tekstbehandling, regneark, presentasjon, database, wiki, kunderelasjonshåndtering og andre applikasjoner. Siden alle Zoho-applikasjoner er nettbaserte har de følgende felles egenskaper:
* Ingen klientprogramvare er nødvendig, bare en nettleser og en Internett-forbindelse.
* Kjører på alle operativsystem og alle hovednettlesere (Internet Explorer, Firefox, Safari, Opera)
* Støtter samarbeid mellom navngitte brukere, en gruppe eller offentligheten.

## Referanser


## Eksterne lenker
* 
*
Anna Wierzbicka

**Anna Wierzbicka** (født 10. mars 1938 i Warszawa i Polen) er en internasjonalt kjent lingvist og semantiker som arbeider ved Australian National University i Canberra, der hun har en personlig lærestol. 

Hun er primært kjent for sitt arbeid i semantikk, pragmatikk og kryss-kulturell lingvistikk. Hun er særlig kjent for sitt forsøk på å finne frem til grunnord (og uttrykksformer) som gjenfinnes i alle verdens språk, og som dermed er semantiske primitiver (dvs. ord som ikke kan defineres nærmere uten at man går i sirkel) og universalier (dvs. som gjenfinnes over alt). Hun har – sammen med sin kollega Cliff Goddard – forsøkt å lage et naturlig semantisk metaspråk (natural semantic metalanguage), som er basert på disse primitivene og universaliene.

## Bøker av Anna Wierzbicka
* What Did Jesus Mean? Explaining the Sermon on the Mount and the Parables in simple and universal human concepts (2001)
* Emotions Across Languages and Cultures: Diversity and universals (1999) 
* Understanding Cultures Through Their Key Words: English, Russian, Polish, German, Japanese (1997) 
* Semantics: Primes and Universals (1996) 
* Semantics, Culture and Cognition: Universal human concepts in culture-specific configurations (1992) 
* Cross-cultural pragmatics: The semantics of human interaction (1991) 
* The Semantics of Grammar (1988) 
* English Speech Act Verbs: A semantic dictionary (1987) 
* Lexicography and Conceptual Analysis (1985) 
* The Case for Surface Case (1980) 
* Lingua Mentalis: The semantics of natural language (1980)
* Semantic Primitives (1972)

## Referanser
Mal Whitfield

**Malvin Greston «Mal» Whitfield** (1924–2015) var en amerikansk friidrettsutøver.

Under OL 1948 i London tok han bronse på 400 meter, slått av jamaicanerne Arthur Wint og Herb McKenley. Deretter tok han gull på 800 meter samt gull på 4&nbsp;x&nbsp;400&nbsp;m stafett sammen med lagkameratene Arthur Harnden, Clifford Bourland og Roy Cochran.

Under OL 1952 i Helsingfors forsvarte han tittelen på 800 meter. Denne gangen ble det sølvmedalje på 4&nbsp;x&nbsp;400&nbsp;m stafett, sammen med Ollie Matson, Gene Cole og Charles Moore.

## OL-medaljer
*1948  London -  **Gull** på 800 meter
*1952  Helsingfors -  **Gull** på 800 meter
*1948  London -  **Gull** på 4 x 400 meter stafett  USA
*1952  Helsingfors -  sølv på 4 x 400 meter stafett  USA
*1948  London -  Bronse på 400 meter

## Referanser


## Eksterne lenker
*
Xie Xuren

**Xie Xuren** (kinesisk: 谢旭人, pinyin: *Xiè Xùrén*; født i oktober 1947 i Ningbo i provinsen Zhèjiāng i Kina) var Folkerepublikken Kinas finansminister fra 30. august 2007 til 16. mars 2013. 

Etter økonomiske studier begynte han i 1967 ved  *Ningbo Zhenhai maskinfabrikk*, først som fagarbeider og senere som avdelingsleder og til slutt som visedirektør. I juni 1980 ble han medlem av det kinesiske kommunistparti. Han studerte fra 1981 til 1984 ved Zhejianguniversitetet. Fra 1984 til 1985 var Xie Xuren magistrat i Yinxian. Deretter var han direktør for planleggings- og næringskommisjonen for provinsen Zhèjiāng.

Fra 1990 ledet han budsjettavdelingen ved finansministeriet og ble utnevnt til vise finansminister i 1995. Tre år etter ble han tillike president for Kinas utviklingsbank for landbruket. I 2000 ble han av kommunistpartiets stedfortredende sekretærer, og samtidig  viseminister for den statlige skatteforvaltnings sentrale arvbeidskommisjon. 

Den 30. august 2007 etterfulgte Xie Xuren Jin Renqing som finansminister.

## Fotnoter


## Eksterne lenker
* 
* Bio på den kinesiske regjerings nettsider 
* Biografi med foto
Abreu e Lima

**Abreu e Lima** er en kommune i delstaten Pernambuco i nordøstregionen av Brasil.

## Referanser


## Eksterne lenker
*
Afogados da Ingazeira

**Afogados da Ingazeira** er en kommune i delstaten Pernambuco i nordøstregionen av Brasil.

## Referanser


## Eksterne lenker
* 
* http://www.afogadosdaingazeira.com
Ernst Frederik von Walterstorff

**Ernst Frederik von Walterstorff** (1755–1820) var generalguvernør i Dansk Vestindia i to perioder. 

Walterstorff ble i 1771 landkadett i den danske hæren, men forlot hæren for å begynne ved Det kongelige hoff i København. I januar 1777 ble han inmatrikulert ved Københavns Universitet, hvor han samme måned tok latinsk-juridisk eksamen og tok jobb i Generaltoldkammeret.

I 1778 ble han utnevnt til medlem av Regjeringsrådet i Dansk Vestindia for tre år og i en seksårsperiode fra 1780 var han dommer på St. Croix. I 1785 ble han utnevnt til viseguvernør og i 1787 til generalguvernør i Dansk Vestindia. Han fikk generalmajors rang i 1790 og gikk av generalguvernør fire år senere.

I 1796 dro han tilbake til Danmark hvor han ble utnevnt til første direktør ved Generalpostamtet og i 1797 til første direktør ved Det Kongelige Teater.

Walterstorffs liv ble i de neste tiårene preget av Danmarks krig mot England, hvor han blant annet ble ansvarlig for å føre forhandlingene med Horatio Nelson om en våpenhvile i forbindelse med Angrepet på Københavns red. Året etter ble han på nytt utnevnt til generalguvernør i Dansk Vestindia da den engelske okkupasjonen tok slutt 16. februar 1802. Allerede 27. oktober 1802 overlot han generalguvernørsposten til Baltharzar Frederik Mühlenfels og dro hjem til Danmark, hvor han blant annet ble sjef for Det nordre sjællandske Landeværnsregiment.

I 1807 deltok han i forsvaret av København under bombardement av København, og fikk sammen med Admiral Lütken og Major Kirchhoff oppgaven å forhandle med engelskmennen om den dansk-norske flåtes overlevering til England, samt å underskrive kapitulasjonen. 

Da Frederik VI kom tilbake fra Holsten ble ansvaret for nederlaget blant annet rettet mot Walterstorff, som ble arrestert og stilt for Overkrigskommisjonen. Dom ble avsagt i november 1808 fikk han noe kritikk, men ble frifunnet. I januar 1809 ble han avskjediget fra begge sine embedsstillinger. Walterstorff flyttet til Frankrike og ble i 1810 han ansatt ved det franske hoffet.

Walterstorff fikk utmerkelsen Æreslegionens storkors i 1811 og i 1819 ble han og hans mannlige etterkommere opptatt i den danske grevestand. Men hans eneste voksne sønn, 
Christian Cortwrigth Walterstorff døde 3. mars 1823 ugift i Lyon.

## Referanser


## Eksterne lenker
*  Dansk biografisk Lexikon om Ernst Frederik von Walterstorff
Raúl Albiol

**Raúl Albiol Tortajada** (født 1985) er en spansk fotballspiller som spiller for . 

I løpet av 2004/2005-sesongen av La Liga (Primera División) spilte han på lån fra , hvor han fikk nok erfaring i ligaen til å spille permanent for Valencia.

Albiol spilte i åpningskampen i La Liga-sesongen 2006/2007 mot Real Betis og sørget for seier da han scoret til sluttresultatet 2-1. 
Albiols far var en kjent fotballspiller som spilte for den spanske klubben Benidorm CD.

## Referanser


## Eksterne lenker
*
Eidsivatinget

**Eidsivatinget** (norrønt: *Heiðsævisþing*) ble holdt på Eidsvoll.

Eidsivatinget skal ha blitt opprettet av kong Olav Haraldsson (den hellige), som var norsk konge fra 1015 til 1028. De lokale tingene som tidligere hadde vært, ble under Olav flyttet til Eidsvoll, og det var han som gav området den avgrensingen det senere hadde. Lagtinget omfattet Opplandene, altså det indre Østlandet.

Eidsivatingloven var den loven som ble brukt på Eidsivatinget. De østlandske tingordningene (Eidsivatinget og Borgartinget) er dårligere kjent enn tinget på Vestlandet (Gulatinget), fordi lovtekstene stort sett har gått tapt. Det er kun kristenrettene som er bevart. Man antar imidlertid at noen avsnitt i Magnus Lagabøtes landslov fra 1274 hadde sitt opphav i en østnorsk lovbok, som kan ha vært Eidsivatingloven. Lagtingssammenkomstene på Eidsvoll opphørte i årene 1619- 1620, det ble da nytt valg av lagmenn i Oslo og Hamar. 

Eidsivatingloven kan ha blitt nedskrevet på 1100-tallet, men er i tilfelle senere gått tapt. 

## Navnet
Navnet *Eidsivating* stammer fra gammelnorsk *Heiðsævisþing* som kan oversettes *Heidsjøtinget*. *Heiðsær* (Heidsjøen) er det vi i dag kaller Mjøsa, altså heidenes sjø. Heidene (heinene) var folkeslaget som bodde i og rundt det som i dag kalles Hedmarken (av Heiðmǫrk). Det gamle navnet *heiðsævislǫg* (eidsivaloven) som ble brukt om lovene tilknyttet tinget har samme opprinnelse.

## Referanser


## Litteratur
* Helle, Knut: *Gulatingen og Gulatingslova*. Skald forlag 2001
* Jón Viðar Sigurðsson: *Norsk historie 800-1300*. Det norske samlaget, Oslo 1999
* Krag, Claus: *Vikingtid og rikssamling*. Aschehougs Norgeshistorie. Aschehoug, Oslo 2005
US Open 2007 (tennis)

**US Open 2007**. US Open er en Grand Slam-turnering i tennis som blir spilt i Flushing Meadows i bydelen Queens i New York. US open i 2007 ble arrangert i perioden 27. august til 9. september. Roger Federer beseiret Novak Đoković i herrefinalen i single og Justine Henin vant damefinalen over Svetlana Kuznetsova.
## Menn
### Kvartfinaler

### Semifinaler

### Finale

## Kvinner
### Kvartfinaler

### Semifinaler

### Finale

## Doublefinaler

  

## Eksterne lenker
* ITF Menn , Kvinner